Ħalliet ġeru jieħu l-eroina… iffilmjatu jintefaħ u jmut minflok sejħet veterinarju Omm ta' żewġt ulied ħalliet ġeru jilaq l-eroina minn fuq platt u wara ffilmjatu waqt li l-istonku tiegħu beda jintefaħ hu u jmut b'overdose. Nicole Holland ta' 26 sena minn New York, allegatment ħalliet ġeru ta' sitt ġimgħat tar-razza Doberman Pinscher jieħu d-droga minn platt li kienet ħalliet fl-art. Holland qalet li l-ġeru beda jimxi b'mod stramb u għalhekk bdiet tiffilmjah waqt li l-istonku tiegħu beda jintefaħ u beda jsib diffikultà biex jieħu nifs. Minflok sejħet għal assistenza medika hija għażlet li tagħfaslu l-istonku u allegat li l-kelb irnexxielu jjirremetti.Hawnhekk l-omm allegat li l-kelb beda jirkupra n-nifs u għalhekk ħalliet sal għada biex tieħdu għand il-veterinarju, iżda miet ftit tal-ħin wara. Holland kienet arrestata wara li l-filmat tal-kelb beda jiċċirkola fuq il-midja soċjali. Min-naħa tagħha hija sostniet li ma kinitx hi li injettat id-droga fl-annimal u li ma kinitx l-intenzjoni tagħha li taħqru.